Virallinen lehti nro C 287 , 30/10/1995 s. 0179



B4-1204/95 Päätöslauselma neuvoston päätösten ja yhteisön lainsäädäntömenettelyjen avoimuudesta Euroopan parlamentti, joka - ottaa huomioon 8. kesäkuuta 1993 päivätyn neuvoston päätöslauselman yhteisön lainsäädännön laadinnan laadusta, - ottaa huomioon 25. lokakuuta 1993 annetun toimielinten välisen julistuksen demokratiasta, avoimuudesta ja toissijaisuudesta, - ottaa huomioon Euroopan yhteisöjen tuomioistuimen tapaoikeuden ja erityisesti asioissa 38/69 18. helmikuuta 1970, 237/84 15. huhtikuuta 1986 ja 292/89 26. helmikuuta 1991 annetut tuomiot ((KOK 1970/47, 1986/125 ja 1991/774)), A. ottaa huomioon lojaalin yhteistyön velvoitteen, joka toimielimillä on toisiaan kohtaan EY:n perustamissopimuksen mukaan, B. ottaa huomioon vuoden 1992 Eurooppa-neuvostojen tekemät sitoumukset nykyistä avoimemman yhteisön luomiseksi ja Edinburghin Eurooppa-neuvoston 12. joulukuuta 1992 tekemät johtopäätökset, C. parlamentti tuki oikeustapauksia, jotka J. Carvel ja Guardian-sanomalehdet (T- 194/94) sekä Alankomaat (C-58/94) nostivat neuvostoa vastaan neuvoston työskentelyn avoimuuden puuttumisen vuoksi, 1. ottaa huomioon neuvoston 2. lokakuuta 1995 hyväksymät ohjeet neuvoston pöytäkirjojen ja pöytäkirjoihin liitettyjen julistusten julkisuudesta, 2. Toteaa, että neuvoston pöytäkirjoihin annetuilla lausumilla ei ole mitään oikeudellista arvoa, vaan ne voivat aiheuttaa hämmennystä, epävarmuutta ja avoimuuden puutetta yhteisön lainsäädännön valmistelussa; 3. Toteaa, että neuvoston pöytäkirjoihin annettujen lausumien määrä on viimeaikaisissa tapauksissa ollut aivan suhteeton (esimerkiksi 31 lausumaa vuonna 1995 hyväksytystä yhteisestä kannasta, joka koskee tietosuojaa); 4. Tuomitsee neuvoston harjoittaman käytännön tehdä pöytäkirjoissaan yksipuolisia lausumia valmisteltavana olevasta lainsäädännöstä erityisesti yhteispäätösmenettelyssä, jossa Euroopan parlamentilla ja neuvostolla on yhdessä lainsäädäntövaltaa; 5. Tuomitsee komission harjoittaman käytännön yhtyä neuvoston julistuksiin valmisteltavana olevan lainsäädännön täytäntöönpanosta tai tulkinnasta, jolloin se epäonnistuu tehtävässään valvoa sopimuksia, ja kehottaa komissiota olemaan yhtymättä tällaisiin lausumiin; 6. Katsoo, että käytäntö liittää julkilausumia lainsäädännöllisiin asiakirjoihin soveltuu paremmin kansainvälisiin sopimuksiin kuin itse lainsäädäntöön, ja sitä olisi sen vuoksi vältettävä parlamentin ja neuvoston yhdessä hyväksymissä säädöksissä (yhteispäätösmenettely); 7. Hylkää järjestelmällisesti kaikki neuvoston ja/tai komission julkilausumat, joita parlamentti ei ole ennakolta hyväksynyt, riippumatta siitä, onko ne julkaistu; 8. Toteaa kuitenkin, että kun erittäin poikkeuksellisissa tapauksissa Euroopan parlamentti ja neuvosto sopivat sovittelumenettelyssä yhteisestä suosituksesta, jossa esimerkiksi hahmotellaan tulevaisuudessa toteutettavia toimia, tällainen julistus on hyväksyttävä, jos se julkaistaan virallisessa lehdessä; 9. Vaatii kaikkien tällaisten hyväksyttyjen julistusten julkaisemista avoimuuden aikaansaamiseksi yhteisön säädöksissä, 10. On pahoillaan siitä, että edellä mainitut toimintaohjeet ovat ainoastaan kokoelma hyviä aikomuksia, aivan liian yleisluonteisia ja poikkeusalttiita eikä niillä ole lainvoimaa; 11. Kehottaa puhemiestään välittämään tämän päätöslauselman neuvostolle ja komissiolle.